Pastorale sorg | Stellenbosch Gemeente
Verraai. Beledig. Gebruik. Nutteloos. Geminag. Vergete. Mishandel. Verkleineer. Bedrieg. Afgestomp. Stoksielalleen. Mislei. Hartseer. Bespot. Gevandaliseer. Verkrag. Misverstaan. Verkeerd. Verslaaf. Verslaan. Verward. Verdruk. Gekwes. Uitgesluit. Uitgebuit. Onbelangrik. Teleurgesteld.
Van tyd tot tyd sukkel ons met hierdie emosies, en voel ons vêr van God af. Ons vra dalk: ‘Waar is U?’ of ‘waar was U?’. So asof God nie hier by ons is nie. Hier met al ons probleme, foute en verleenthede. Hier met ons twyfel. In die middel van hierdie siekte, egskeiding of eksamen.
‘Hier’ is die eenvoudige woord waarmee ons opdaag in die hede, en reageer op God se stem. Dalk is jou ‘hier’ baie moeilik, en het jy ondersteuning nodig? Indien wel, is dit belangrik dat jy erkenning gee aan jou pyn, en nie die gesondwordproses aanjaag nie. By Stellenbosch Gemeente help ons sonder goedkoop antwoorde of kitsoplossings, maar in liefde en gebed. En in die strengste vertroulikheid.
As jy sukkel met huweliksprobleme, emosionele trauma, depressie, angs, eetversteurings, emosionele probleme, of jy is op soek na geestelike ondersteuning, kyk gerus hoe ons jou kan help:
Kom gesels met ons na die oggend- en aanddienste by die koffieruimte. Of gaan na die info-toonbank as jy ‘n afpraak met een van ons wil maak.
Rig jou gebedsversoeke op een van die volgende maniere: Sit dit in die bussie by die inligtingstoonbank na die afloop van ‘n erediens; stuur dit vir ons per e-pos; skakel ons telefonies. Alle gebedsversoeke word vertroulik hanteer.
Indien jy ‘n behoefte het aan geestelike begeleiding, maak gerus ‘n afspraak met een van ons predikante of terapeute.
Benodig jy ondersteuning op emosionele of psigologiese vlak? Ons doen ook verwysings na pastorale terapeute, beraders en sielkundiges met wie ons in verhouding staan.
Indien jy bystand benodig op een van die bogenoemde maniere, kontak gerus vir:
Berading Gebed Geselsgeleenthede Hulplyn Terapie
Kleingroepe // Oor Gebed 03/08/2018 | SG Web
‘n Perspektief op ware self 08/07/2013 | SG Web